Jessica Biel snakker ut om morsrollen
ARTIKKELEN ER OVER FIRE ÅR GAMMEL I april ble Jessica Biel og Justin Timberlake (34) foreldre for første gang, da sønnen Silas kom til verden. Nylig ble førstnevnte intervjuet av E! Online, som stilte henne flere spørsmål om morsrollen. Ikke overraskende er skuespilleren mer enn tilfreds med sin nye hverdag. Les også: Superparet viste frem babyen for første gang– Det fineste er når han våkner etter å ha tatt en liten lur, sier Biel, og beskriver hvordan hun bøyer seg over sønnen for å løfte ham opp. – Munnen hans er bare et stort smil, helt uten tenner, forteller hun. Slike øyeblikk kan gjerne gjøre henne en smule rørt, innrømmer skuespilleren – men ofte blir dratt ned på jorden igjen rimelig raskt. – Du kommer fort over det når du står der med en skitten bleie i hånden, sier hun. Jessica Biel har vært sammen med Justin Timberlake siden 2009, og for snart tre år siden giftet de seg i Italia – etter å ha blitt sammen igjen etter en liten pause. Så du denne? Eva Mendes vil ikke gi baby-rådRyktene om familieforøkelse dukket opp allerede i fjor høst, men paret ventet lenge med å kommentere gladnyheten selv. Først i februar, bare noen uker før Silas meldte sin ankomst, lettet Timerlake på sløret: Han publiserte et Instagram-bilde som tydelig viste Biels struttende babymage. «I år får jeg den beste gaven av dem alle. Jeg kan ikke vente», skrev han den gangen. Timberlake er trolig godt fornøyd med foreldrerollen, han også. Da amerikanerne feiret farsdag i slutten av juni, la han ut et nytt Instagram-bilde av seg og sønnen. «Gratulerer med farsdagen til alle pappaer der ute», lød den tilhørende kommentaren. Les også: Scarlett Johansson: – Jeg er en MILF
Jessica Biel (33) er storfornøyd med å være moren til lille Silas.